title: Id-Deċiżjoni tal-Kunsill tad-19 ta' Lulju 1982 dwar il-konklużjoni tal-Ftehim bejn il-Komunità Ekonomika Ewropea u l-Gvern tar-Repubblika tas-Senegal li jemenda l-Ftehim dwar is-sajd barra l-kosta tas-Senegal, iffirmat fil-15 ta' Ġunju 1979, u tal-Protokoll li jirreferi għalih

text:
Avviż Legali Importanti

|

31982D0531

Official Journal L 234 , 09/08/1982 P. 0008 - 0008 Spanish special edition: Chapter 04 Volume 1 P. 0235  Portuguese special edition Chapter 04 Volume 1 P. 0235

		Id-Deċiżjoni tal-Kunsilltad-19 ta' Lulju 1982dwar il-konklużjoni tal-Ftehim bejn il-Komunità Ekonomika Ewropea u l-Gvern tar-Repubblika tas-Senegal li jemenda l-Ftehim dwar is-sajd barra l-kosta tas-Senegal, iffirmat fil-15 ta' Ġunju 1979, u tal-Protokoll li jirreferi għalih(82/531/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jwaqqaf il-Komunità Ekonomika Ewropea, u partikolarment l-Artikolu 43 miġjub fih,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Billi l-Komunità u s-Senegal wettqu negozjati skond it-tieni subparagrafu ta' l-Artikolu 17 tal-Ftehim bejn il-Gvern tar-Repubblika tas-Senegl u l-Komunità Ekonomika Ewropea dwar is-sajd barra l-kosta tas-Senegal [2], sabiex jistabbilixxu l-emendi jew l-addizzjonijiet li għandhom isiru lill-Annessi jew lill-Protokoll riferut fl-Artikolu 9 tiegħu;Billi, wara dawn in-negozjati, ftehim li jemenda l-ftehim fuq imsemmi tas-sajd u protokoll kienu ffirmati fil-21 ta' Jannar 1982;Billi huwa fl-interess tal-Komunità li tapprova l-Ftehim;Billi l-konklużjoni tal-Ftehim ġib nulla d-Deċiżjoni tal-Kunsill 81/1055/KEE ta' l-21 ta' Diċembru 1981 dwar il-konklużjoni ta' Ftehim f'forma ta' skambju ta' ittri li jipprovdi għall-applikazzjoni provvisorja tal-Ftehim bejn il-Gvern tar-Repubblika tas-Senegal u l-Komunità Ekonomika Ewropea li jemenda l-ftehim dwar is-sajd barra l-kosta tas-Senegal, u tal-Protokoll tiegħu [3],IDDEĊIEDA DAN LI ĠEJ:L-Artikolu 1Il-Ftehim bejn il-Komunità Ekonomika Ewropea u l-Gvern tar-Repubblika tas-Senegal li jemenda l-Ftehim dwar is-sajd barra l-kosta tas-Senegal, iffirmat fil-15 ta' Ġunju 1979, il-Protokoll, li jirreferi għalih, huma hawnhekk approvati f'isem il-Komunità.It-testi riferuti fl-ewwel subparagrafu huma mehmuża ma' din id-Deċiżjoni.L-Artikolu 2Il-President tal-Kunsill għandu jagħti l-avviż li hemm provdut fl-Artikolu 2 tal-Ftehim [4].L-Artikolu 3Id-Deċiżjoni 81/1055/KEE hija hawnhekk imħassra mid-data tad-dħul fis-seħħ tal-Ftehim.Magħmula fi Brussel, fid-19 ta' Lulju 1982.Għall-KunsillIl-PresidentB. Westh[1] ĠU C 125, tas-17.5.1982, p. 188.[2] ĠU L 226, tad-29.8.1980, p. 17.[3] ĠU L 379, tal-31.12.1981, p. 64.[4] Id-data tad-dħul fis-seħħ tal-Ftehim tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: Deċiżjoni

text:
               16.12.2015

               MT

               Il-Ġurnal Uffiċjali tal-Unjoni Ewropea

               C 420/1

         DEĊIŻJONI
   (2015/C 420/01)
   IS-SEGRETARJU ĠENERALI TAL-PARLAMENT EWROPEW,

               —

               Wara li kkunsidra r-Regolament tal-Kunsill (KEE, Euratom, KEFA) Nru 259/68 (1), kif emendat bir-Regolament tal-Kunsill (KE, Euratom) Nru 723/2004 (2) u kif emendat l-aħħar bir-Regolament (UE, Euratom) Nru 1023/2013 tal-Parlament Ewropew u tal-Kunsill tat-22 ta' Ottubru 2013 li jemenda r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg ta' Aġenti Oħra tal-Unjoni Ewropea (3), u b'mod partikolari l-Artikolu 30 ta' dawn ir-Regolamenti tal-Persunal,

               —

               Wara li kkunsidra d-Deċiżjoni tal-Bureau tal-Parlament Ewropew tat-13 ta' Jannar 2014 dwar id-delega tas-setgħat tal-awtorità tal-ħatra u tal-awtorità awtorizzata biex tagħmel il-kuntratti tal-impjieg (AECE),

               —

               Wara li kkunsidra d-data ta' skadenza, il-31 ta' Diċembru 2015, tal-listi ta' riserva tal-Parlament Ewropew li ġejjin:

                           —

                           AD/1/12, PE/96/S, PE/106/S, PE/110/S, PE/117/S, PE/118/S, PE/124/S, PE/154/S, AST/4/11, AST/5/11,

               —

               Wara li kkunsidra l-opinjoni tal-Kumitat Konġunt mogħtija waqt il-laqgħa tiegħu tat-28 ta' Ottubru 2015,

         IDDEĊIEDA:
   Artikolu 1
   Il-perjodu ta' validità tal-listi ta' riserva:

               AD/1/12, PE/106/S, PE/124/S, AST/4/11, AST/5/11

         huwa estiż sal-31 ta' Diċembru 2016.
   Artikolu 2
   Il-perjodu ta' validità tal-listi ta' riserva:

               PE/96/S, PE/110/S, PE/117/S, PE/118/S, PE/154/S

         mhuwiex estiż.

      Il-Lussemburgu, it-13 ta' Novembru 2015.

         Klaus WELLE

            Is-Segretarju Ġenerali

      (1)  ĠU L 56, 4.3.1968, p. 1.

      (2)  ĠU L 124, 27.4.2004, p. 1.

      (3)  ĠU L 287, 29.10.2013, p. 15.


title: Id-Deċiżjoni Nru 200 tal- 15 ta' Diċembru 2004 dwar il-metodi ta' l-operat u l-kompożizzjoni tal-Kummissjoni Teknika dwar l-Ipproċessar tad- Data tal-Kummissjoni Amministrattiva dwar is-Sigurt` Soċjali għall-Ħaddiema Migranti Test b’rilevanza għaż-ŻEE.

text:
               18.10.2005

               MT

               Il-Ġurnal Uffiċjali ta’ l-Unjoni Ewropea

               280

         ID-DEĊIŻJONI NRU 200
   tal-15 ta' Diċembru 2004
   dwar il-metodi ta' l-operat u l-kompożizzjoni tal-Kummissjoni Teknika dwar l-Ipproċessar tad-Data tal-Kummissjoni Amministrattiva dwar is-Sigurtà Soċjali għall-Ħaddiema Migranti
   (Test b'rilevanza għaż-ŻEE)
   (2005/324/KE)
   IL-KUMMISSJONI AMMINISTRATTIVA DWAR IS-SIGURTÀ SOĊJALI GĦALL-ĦADDIEMA MIGRANTI,
   Wara li kkunsidrat l-Artikoli 81(d) tar-Regolament (KEE) Nru 1408/71, li taħtu l-Kummissjoni Amministrattiva għandha tinkoraġġixxi u tiżviluppa l-kooperazzjoni bejn l-Istati Membri billi timmodernizza l-proċeduri għall-iskambju ta' informazzjoni, b'mod partikolari billi tadatta l-fluss ta' informazzjoni bejn l-istituzzjonijiet għall-iskop ta' skambju telematiku, b'konsiderazzjoni ta' l-iżvilupp ta' l-ipproċessar tad-data f'kull Stat Membru, sabiex titħaffef l-aġġudikazzjoni tal-benefiċċji.
   Wara li kkunsidrat l-Artikolu 117c(1) tar-Regolament (KEE) Nru 574/72, li taħtu l-Kummissjoni Amministrattiva għandha tistabbilixxi u tiddetermina l-metodi ta' operat u kompożizzjoni tal-Kummissjoni Teknika, li għandha, konformi ma' l-Artikoli 117, 117a u 117b, twassal rapporti u opinjoni raġunata qabel ma jittieħdu d-deċiżjonijiet;
   B'konsiderazzjoni tal-konsegwenzi tat-tkabbir ta' l-Unjoni Ewropea fl-1 ta' Mejju 2004 dwar it-tħaddim tal-Kummissjoni Teknika;
   IDDEĊIDIET KIF ĠEJ:
   Artikolu 1
   1.   Il-Kummissjoni Amministrattiva dwar is-Sigurtà Soċjali għall-Ħaddiema Migranti tistabbilixxi l-Kummissjoni Teknika dwar l-Ipproċessar tad-Data stipulata fl-Artikolu 117c(1) tar-Regolament (KEE) Nru 574/72. Din għandha tissejjaħ “il-Kummissjoni Teknika”.
   2.   Il-Kummissjoni Teknika għandha jkollha l-funzjonijiet stipulati fl-Artikolu 117c(2) tar-Regolament (KEE) Nru 574/72.
   3.   Il-mandat fir-rigward ta' l-inkarigi speċifiċi tal-Kummissjoni Teknika għandu jkun stabbilit mill-Kummissjoni Amministrattiva dwar is-Sigurtà Soċjali għall-Ħaddiema Migranti, li tista' temenda dawn l-inkarigi kif meħtieġ.
   Artikolu 2
   Il-Kummissjoni Teknika għandha tadotta r-rapporti u l-opinjonijiet raġunati tagħha fejn hemm bżonn fuq bażi ta' dokumenti u studji tekniċi. Hi tista' titlob mill-amministrazzjonijiet nazzjonali kwalunkwe informazzjoni li tqis neċessarja għat-twettiq xieraq ta' l-inkarigi tagħha.
   Artikolu 3
   1.   Il-Kummissjoni Teknika għandha tkun komposta minn żewġ membri minn kull Stat Membru, li wieħed minnhom għandu jkun nominat bħala l-membru permanenti, filwaqt li l-ieħor ikun appuntat bħala d-deputat tiegħu. In-nomini minn kull Stat Membru għandhom jintbagħtu lis-Segretarju Ġenerali tal-Kummissjoni Amministrattiva mir-rappreżentant tal-gvern għall-Istat Membru fil-Kummissjoni Amministrattiva.
   2.   Ir-rapporti u l-opinjonijiet raġunati għandhom jiġu adottati b'maġġoranza sempliċi tal-membri kollha tal-Kummissjoni Teknika, b'kull Stat Membru jkollu vot wieħed li għandhu jintefa' mill-membru permanenti jew fl-assenza tiegħu mid-deputat tiegħu. Ir-rapporti jew opinjonijiet raġunati tal-Kummissjoni Teknika jridu jindikaw jekk intlaħqux b'unanimità jew b'maġġoranza sempliċi. Huma jridu, jekk ikun hemm minoranza, jistabbilixxu konklużjonijiet jew riservi tal-minoranza.
   3.   Rappreżentant tal-Kummissjoni tal-Komunitajiet Ewropej jew persuna maħtura minnu għandha taġixxi f'kapaċità konsultattiva fi ħdan il-Kummissjoni Teknika.
   Artikolu 4
   Il-kariga ta' Chairman tal-Kummissjoni Teknika għandha tinżamm kull sitt xhur jew mill-membru permanenti inkella minn uffiċjal maħtur ieħor li jappartieni għall-Istat li r-rappreżentant tiegħu fil-Kummissjoni Amministrattiva jkollu f'idejh il-kariga ta' Chairman ta' dik il-Kummissjoni tul l-istess perjodu. Iċ-Chairman tal-Kummissjoni Teknika għandu jirrapporta fuq l-attivitajiet tal-Kummissjoni Teknika kif mitlub miċ-Chairman tal-Kummissjoni Amministrattiva.
   Artikolu 5
   Il-Kummissjoni Teknika tista' tistabbilixxi gruppi ta' ħidma ad-hoc sabiex jikkunsidraw kwistjonijiet speċifiċi. Il-Kummissjoni Teknika għandha tiddeskrivi l-kompiti li jridu jitmexxew 'il quddiem minn tali gruppi ta' ħidma, l-iskeda ta' żmien għat-twettiq ta' dawk l-inkarigi u l-implikazzjonijiet finanzjarji ta' l-azzjoni tagħha fil-Programm ta' Ħidma msemmi fl-Artikolu 7.
   Artikolu 6
   Is-Segretarjat tal-Kummissjoni Amministrattiva għandu jipprepara u jorganizza l-laqgħat tal-Kummissjoni Teknika u jħejji l-minuti tagħhom.
   Artikolu 7
   Il-Kummissjoni Teknika għandha tissottometti programm dettaljat ta' ħidma lill-Kummissjoni Amministrattiva għall-approvazzjoni tagħha. Il-Kummissjoni Teknika għandha wkoll tirrapporta kull sena, lill-Kummissjoni Amministrattiva, dwar l-attivitajiet u l-kisbiet tagħha b'relazzjoni mal-programm ta' ħidma u kwalunkwe proposti biex dan jiġi emendat.
   Artikolu 8
   Kwalunkwe azzjoni proposta mill-Kummissjoni Teknika li tinvolvi spejjeż li jridu jinħarġu mill-Kummissjoni tal-Komunitajiet Ewropej hija suġġetta għall-approvazzjoni tar-rappreżentant ta' dik l-istituzzjoni.
   Artikolu 9
   Il-lingwi tal-Kummissjoni Teknika għandhom ikunu l-istess bħal dawk rikonoxxuti bħala lingwi uffiċjali ta' l-istituzzjonijiet tal-Komunità skond l-Artikolu 290 tat-Trattat li jistabbilixxi l-Komunità Ewropea.
   Artikolu 10
   Ir-regoli supplimentari stipulati fl-Anness mehmuż għandhom japplikaw ukoll għall-Kummissjoni Teknika.
   Artikolu 11
   Din id-Deċiżjoni għandha tieħu post id-Deċiżjoni Nru 169 tal-11 ta' Ġunju 1998 tal-Kummissjoni Amministrattiva.
   Artikolu 12
   Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.
   Hi għandha tapplika mill-1 ta' Marzu 2005.

            Iċ-Chairman tal-Kummissjoni Amministrattiva

         C.-J. VAN DEN BERG

      ANNESS
      REGOLI SUPPLIMENTARI TAL-KUMMISSJONI TEKNIKA
      1.   Attendenza fil-laqgħat

                  (a)

                  Jekk iċ-Chairman fil-kariga hu prevenut milli jattendi xi laqgħa tal-Kummissjoni Teknika, id-deputat tiegħu għandu jaġixxi bħala Chairman.

                  (b)

                  Il-membri jistgħu jkunu akkumpanjati fil-laqgħat tal-Kummissjoni Teknika minn espert jew esperti addizzjonali fejn dan hu neċessarju minħabba n-natura tas-suġġetti li jkunu jridu jiġu ttrattati. Kull delegazzjoni tista', bħala regola, tikkonsisti minn mhux aktar minn erba' persuni.

                  (c)

                  Ir-rappreżentant tal-Kummissjoni tal-Komunitajiet Ewropej jew membru tas-Segretarjat jew kwalunkwe persuna oħra nnominata mis-Segretarju Ġenerali tal-Kummissjoni Amministrattiva għandha tattendi l-laqgħat kollha tal-Kummissjoni Teknika jew il-gruppi ta' ħidma ad hoc tagħha. Dawk il-laqgħat jista' aktar minn hekk jattendi għalihom, fejn dan huwa rilevanti għall-kwistjoni li tkun trid tiġi ttrattata, rappreżentant ta' dipartimenti oħra tal-Kummissjoni tal-Komunitajiet Ewropej.

            2.   Votazzjoni

                  (a)

                  Meta membru permanenti tal-Kummissjoni Teknika jkollu f'idejh il-kariga ta' Chairman, id-deputat tiegħu għandu jivvota minfloku.

                  (b)

                  Kwalunkwe membru preżenti li meta jittieħed vot jastieni milli jivvota għandu jiġi mistieden miċ-Chairman ħalli jagħti r-raġunijiet tiegħu għaliex astiena.

                  (c)

                  Meta l-maġġoranza tal-membri preżenti jastienu, il-proposta li tkun tpoġġiet għall-vot għandha titqies li ma ġietx ikkunsidrata.

            3.   Aġenda

                  (a)

                  L-aġenda proviżorja ta' kull laqgħa tal-Kummissjoni Teknika għandha titfassal mis-Segretarjat b'konsultazzjoni maċ-Chairman tal-Kummissjoni Teknika. Qabel jipproponi li jinkludi punt fl-aġenda, is-Segretarjat jista',,fejn dan jidher li huwa neċessarju, jistaqsi lid-delegazzjonijiet ikkonċernati sabiex jagħtu l-opinjonijiet tagħhom bil-kitba dwar din il-kwistjoni.

                  (b)

                  L-aġenda proviżorja għandha, fil-prinċipju, tinkludi punti li rikjesta għalihom sottomessa minn membru jew rappreżentant tal-Kummissjoni tal-Komunitajiet Ewropej u, fejn xieraq, noti marbuta magħha, tkun waslet lis-Segretarjat ta' l-anqas 20 jum tax-xogħol qabel il-bidu tal-laqgħa.

                  (c)

                  L-aġenda proviżorja għandha tintbagħat ta' l-anqas 10 ijiem tax-xogħol qabel il-bidu ta' kull laqgħa lill-membri tal-Kummissjoni Teknika, ir-rappreżentant tal-Kummissjoni tal-Komunitajiet Ewropej, u kwalunkwe persuna oħra li tkun mistennija li se tattendi l-laqgħa. Id-dokumenti li għandhom x'jaqsmu mal-punti fl-aġenda għandhom jintbagħtulhom malli jkunu disponibbli.

                  (d)

                  Fil-bidu ta' kull laqgħa l-Kummissjoni Teknika għandha tapprova l-aġenda tal-laqgħa. Vot unanimu tal-Kummissjoni Teknika huwa meħtieġ għall-inklużjoni fl-aġenda ta' kwalunkwe punti oħra għajr dawk li jidhru fl-aġenda proviżorja. Ħlief f'każi ta' urġenza, il-membri tal-Kummissjoni Teknika jistgħu jirriservaw il-pożizzjoni finali tagħhom sal-laqgħa li jkun imiss fir-rigward ta' punti li jidhru fuq l-aġenda proviżorja li għalihom ma jkunux irċivew id-dokumenti rilevanti bil-lingwa tagħhom ħamest ijiem tax-xogħol qabel il-bidu tal-laqgħa.

            4.   Gruppi Ta' Ħidma Ad-hoc

                  (a)

                  Il-gruppi ta' ħidma ad-hoc għandhom ikunu ppreseduti minn espert maħtur miċ-Chairman tal-Kummissjoni Teknika b'konsultazzjoni mar-rappreżentant tal-Kummissjoni tal-Komunitajiet Ewropej jew, fin-nuqqas ta' dan, minn espert li jirrappreżenta l-Istat li r-rappreżentant tiegħu fuq il-Kummissjoni Amministrattiva jkollu f'idejh l-kariga ta' Chairman ta' dik il-Kummissjoni.

                  (b)

                  Iċ-Chairman tal-grupp ta' ħidma ad-hoc għandu jissejjaħ għal-laqgħa tal-Kummissjoni Teknika li matulha r-rapport ta' dak il-grupp ta' ħidma ad-hoc ikun diskuss.

            5.   Affarijiet amministrattivi

                  (a)

                  Iċ-Chairman tal-Kummissjoni Teknika jista' jagħti lis-Segretarjat kwalunkwe struzzjonijiet għal-laqgħat li jridu jittellgħu u għall-prestazzjoni ta' attivitajiet fil-limiti ta' l-iskop tal-funzjonijiet tal-Kummissjoni Teknika.

                  (b)

                  Il-Kummissjoni Teknika għandha titlaqqa' permezz ta' ittra ta' konvokazzjoni mibgħuta lill-membri u r-rappreżentant tal-Kummissjoni tal-Komunitajiet Ewropej 10 ijiem tax-xogħol qabel il-laqgħa mis-Segretarjat b'konsultazzjoni maċ-Chairman tal-Kummissjoni Teknika.

                  (c)

                  Għandhom jittieħdu l-minuti għal kull laqgħa u dawn għandhom, fil-prinċipju, jiġu approvati fil-laqgħa li jkun imiss.


title: Id-Deċiżjoni tal-Kummissjoni tat-18 ta’ Marzu 2002 dwar il-konklużjoni tal-Ftehim fil-forma ta’ Skambji ta’ Ittri bejn il-Komunità Ewropea u r-Repubblika tal-Kroazja illi jikkonċerna ċ-ċertifikat imsemmi fil-paragrafu 6 tal-Ftehim dwar il-konċessjoni tal-kummerċ preferenzjali reċiproku għal ċerti nbejjed (notifikat taħt id-dokument numru K(2002) 666)

text:
Avviż Legali Importanti

|

32002D0501

Official Journal L 169 , 28/06/2002 P. 0063 - 0063

		Id-Deċiżjoni tal-Kummissjonitat-18 ta’ Marzu 2002dwar il-konklużjoni tal-Ftehim fil-forma ta’ Skambji ta’ Ittri bejn il-Komunità Ewropea u r-Repubblika tal-Kroazja illi jikkonċerna ċ-ċertifikat imsemmi fil-paragrafu 6 tal-Ftehim dwar il-konċessjoni tal-kummerċ preferenzjali reċiproku għal ċerti nbejjed(notifikat taħt id-dokument numru K(2002) 666)(2002/501/KE)IL-KUMMISSJONI TA’ L-UNJONI EWROPEA,Wara li kkonsidrat t-Trattat li jistabbilixxi l-Komunità Ewropea,Wara li kkonsidrat id-Deċiżjonijiet tal-Kunsill 2001/918/KE [1] and 2001/919/KE [2] li jikkonċernaw il-konklużjoni tal-Protokoll Addizzjonali li jaġġusta l-aspetti tal-kummerċ tal-Ftehim ta’ l-Istabilizzazzjoni u l-Assoċjazzjoni bejn il-Komunitajiet Ewropej u l-Istati Membri tagħhom, fuq naħa waħda, u r-Repubblika tal-Kroazja, fuq in-naħa l-oħra, u l-Protokoll Addizzjonali li jaġġusta l-aspetti tal-Kummerċ tal-Ftehim Temporanju bejn il-Komunità Ewropea u r-Repubblika tal-Kroazja biex tikkonsidra r-riżultat tan-negozjati bejn il-partijiet dwar il-konċessjoni preferenzali reċiproka għal ċerti nbejjed, ir-rikonoxximent reċiproku, il-protezzjoni u l-kontroll ta’ l-ismijiet ta’ l-inbid u r-rikonoxximent reċiproku, il-protezzjoni u l-kontroll ta’ l-ismijiet għall-ispirti u x-xorb aromatiku, u partikolarment l-Artikolu 3 tagħhom,Billi:(1) F’dawn id-Deċiżjonijiet, il-Kunsill ikkonkluda mal-Protokolli Addizzjonali tar-Repubblika tal-Kroazja dwar il-konċessjoni preferenzali reċiproka għal ċerti nbejjed, ir-rikonoxximent reċiproku, il-protezzjoni u l-kontroll ta’ l-ismijiet ta’ l-inbid u r-rikonoxximent reċiproku, il-protezzjoni u l-kontroll ta’ l-ismijiet għall-ispirti u x-xorb aromatiku, li iżjed ‘il quddiem hawnhekk huwa msejjaħ "Protokolli Addizzjonali dwar l-inbid". Il-Protokolli Addizzjonali dwar l-inbid japplikaw mill-1 ta’ Jannar 2002.(2) Paragrafu 6 ta’ l-Anness 1 (il-Ftehim dwar il-konċessjoni preferenzali reċiproka għal ċerti nbejjed) tal-Protokolli Addizzjonali dwar l-inbid għall-Ftehim ta’ l-Istablizzazzjoni u l-Assoċjazzjoni u l-Ftehim Temporanju, li tlesta fis-7 Diċembru 2001, jistipula li l-jedd biex wieħed jibbenefika mill-konċessjoni ta’ tariffi huwa soġġett għall-preżentazzjoni ta’ ċertifikat maħruġ mill-korp uffiċjali li jidher fil-lista konġunta li saret, b’effett li l-inbid diskuss iħares punt 5(b).(3) Il-Kummissjoni, f’isem il-Komunità, u r-Repubblika tal-Kroazja qablu dwar il-Protokolli Addizzjonali dwar l-inbid għall-Istabilizzazzjoni u l-Assoċċjazzjoni u l-Ftehim Temporanju li jimplimenta regoli għaċ-ċertifikat imsemmi hawn fuq. Għalhekk il-Kummissjoni għandha tapprova dawn ir-regoli miftehma f’forma ta’ Skambju ta’ Ittri.(4) Il-miżuri previsti f’din id-Deċiżjoni u fl-Ittri ta’ Skambju annessi huma skond l-opinjoni tal-Kummissjoni tal-Kodiċi Doganali,IDDEĊIDIET KIF ĠEJ:Artikolu 1Il-Ftehim f’forma ta’ Skambju ta’ Ittri bejn il-Komunità Ewropea u r-Repubblika tal-Kroazja li jikkonċerna ċ-ċertifikat imsemmi fil-paragrafu 6, l-Anness 1 tal-Ftehim dwar il-konċessjoni tal-kummerċ preferenzali reċiproku għal ċerti nbejjed, qed jkun hawnhekk approvat f’isem il-Komunità.It-test ta’ dan il-Ftehim huwa anness ma’ din id-Deċiżjoni.Id-Direttur Ġenerali għall-Agrikoltura u l-Iżvilupp Rurali tal-Kummissjoni tal-Komunitajiet Ewropej hu awtorizzat li jiffirma l-Ftehim f’forma ta’ Skambju ta’ Ittri.Artikolu 2Din id-Deċizjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fi Brussel, fit-18 ta’ Marzu 2002.Għall-KummissjoniFranz FischlerMembru tal-Kummissjoni[1] ĠU L 342, tas-27.12.2001, p. 42.[2] ĠU L 342, tas-27.12.2001, p. 60.--------------------------------------------------


title: Deċiżjoni tal-Kunsill (UE) 2015/2238 tat-30 ta' Novembru 2015 li taħtar membru supplenti Netherlandiż fil-Kumitat tar-Reġjuni

text:
               3.12.2015

               MT

               Il-Ġurnal Uffiċjali tal-Unjoni Ewropea

               L 317/36

         DEĊIŻJONI TAL-KUNSILL (UE) 2015/2238
   tat-30 ta' Novembru 2015
   li taħtar membru supplenti Netherlandiż fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu
   Wara li kkunsidra l-proposta mill-Gvern Netherlandiż,
   Billi:

               (1)

               Fis-26 ta' Jannar, fil-5 ta' Frar u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fit-18 ta' Settembru 2015, permezz tad-Deċiżjoni tal-Kunsill (UE) 2015/1573/UE (4), is-Sinjura Nienke HOMAN inħatret membru supplenti sal-25 ta' Jannar 2020.

               (2)

               Wara tmiem il-mandat tas-Sinjura Nienke HOMAN sar vakanti siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Mr H. (Henk) STAGHOUWER, Member of the Executive Council of the Province of Groningen.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-30 ta' Novembru 2015.

            Għall-Kunsill

            Il-President

         É. SCHNEIDER

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.

      (3)  ĠU L 159, 25.6.2015, p. 70.

      (4)  ĠU L 245, 22.9.2015, p. 10